**Az iskola nyitva tartása és az osztályozó vizsga osztályonkénti és tantárgyankénti követelményei**

1. **Az iskola nyitva tartása**

Az iskola és a kollégium egy szervezeti egységet képez. Vasárnap 17.00-tól pénteken 13.30-ig a tanulók felügyeletét ügyeletes nevelő biztosítja.

Szorgalmi időben a tanulói ügyek hivatalos intézése a titkárságon történik.

Hétfőtől csütörtökig 14-15 óra között, pénteken az első tanítási óra utáni szünetben.

Tanítási szünetek alatt az intézményben irodai ügyelet csak a kijelölt napokon működik. Az ügyeleti ügyfélfogadás rendjét az igazgató állapítja meg, melyet a titkársági ajtóra történő kiírással hoz nyilvánosságra.

A nyitva tartás és az ügyeleti ügyfélfogadás ideje alatt az intézményvezető és igazgatóhelyettesei közül egy személy, vagy a helyettesítésüket a szervezeti és működési szabályzatban meghatározott helyettesítési rend szerint ellátó dolgozó az intézményben tartózkodik.

1. **Az osztályozó vizsga osztályonkénti és tantárgyankénti követelményei**

A pedagógus a tanulók tudását, előmenetelét, szorgalmát, magatartását évközben rendszeresen érdemjegyekkel értékeli. Félévkor és a tanítási év végén osztályzattal minősíti. Ha szükséges, a tanuló minősítését az osztályozó vizsgán, a különbözeti vizsgán, a javítóvizsgán nyújtott teljesítménye alapján állapítja meg.

A szintmérés és a továbbhaladás föltételeit a köznevelésről szóló, valamint a szakképzésről szóló törvény és ezek rendeletei szabályozzák.

A tanuló magasabb évfolyamra akkor léphet, ha az előírt tanulmányi követelményeket teljesítette. Ha nem teljesítette, akkor tanulmányait az évfolyam megismétlésével folytathatja.

A tantestület a félév végi és az év végi osztályozó értekezleten dönt a pl. mulasztás miatt szükségessé váló osztályozóvizsgák és az elégtelen tanulmányi eredmények miatt megszervezendő javítóvizsgák, tanulók számára történő engedélyezéséről és időpontjáról.

A szabályosan megtartott tanulmányok alatti vizsga (osztályozó-, különbözeti-, javító-, beszámoltató vizsga) nem ismételhető.

Az osztályozó vizsga anyaga ugyanaz, mint a nappali képzésben rendesen részt vevők által földolgozott tananyag. Az osztályozó vizsga anyagát, tantárgyait, témáit az egyes képzési típusok óraterveiben, Képzési és Vizsgakövetelményeiben, Programtantervében találjuk meg. A szakmák szerinti Képzési és Vizsgakövetelményeket és a Programtanterveket az iskola dokumentumai között találjuk az iskola honlapján.